An t-úd sin sa gcéad chluiche nó a thaispeántas go dtáinig an t-am gur gortaíodh é in aghaidh na Fraince i gCorn Domhanda na bliana seo caite ? Nó ócáid éicint idir eatarthu, cosúil leis an gceann ar thiomáin sé Sebastian Chabal roimhe leath fhaid na páirce sa gcluiche in aghaidh Sale ar Pháirc Thuamhan in 2006, nó an t-am ar thug sé féin agus Jamie Cudmore faoina chéile ansiúd freisin dhá bhliain dar gcionn. Díbríodh Cudmore den pháirc ar fad an tráthnóna sin agus taispeánadh cárta buí do O’ Connell, a mba dhóbair dó siúl sa mullach ar Joe Schmidt agus é ag imeacht – Schmidt ar fhoireann oiliúna Clermont ag an am.